Na temelju članka 99. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispr., 90/11, 16/12, 86/12, 94/13, 152/14, 7/17, 68/18, 98/19 i 64/20) i članka 7. i 8. Pravilnika o pomoćnicima u nastavi i stručnim komunikacijskim posrednicima (Narodne novine broj 102/18, 59/19 i 22/20) Centar za odgoj i obrazovanje Ivan Štark Osijek objavljuje

**Natječaj**

**za obavljanje poslova pomoćnika u nastavi u**

**Centru za odgoj i obrazovanje Ivan Štark Osijek**

Pozivom je predviđen odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u osnovnim školama.

POMOĆNIK UČENICIMA S TEŠKOĆAMA

Broj traženih osoba: 1 pomoćnik u nastavi   
Mjesto rada: Centar za odgoj i obrazovanje Ivan Štark Osijek, Drinska 12B    
Radno vrijeme: nepuno radno vrijeme – minimalno 20 sati tjedno  
Vrsta ugovora: ugovor o radu na određeno vrijeme za nastavnu godinu 2023./2024.

UVJETI:

- najmanje završena srednja škola - 4 godine  
- protiv osobe nije pokrenut kazneni postupak

OPIS POSLOVA

Osnovna zadaća pomoćnika u nastavi/stručnog komunikacijskog posrednika je pružanje neposredne potpore učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika.

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO

-visoka stručna sprema pedagoškog smjera  
- iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi/stručnog komunikacijskog posrednika)

Provođenje postupka odabira osoba koje će obavljati poslove pomoćnika u nastavi izvršiti će ravnateljica Centra za odgoj i obrazovanje Ivan Štark Osijek.

S izabranim kandidatima za pomoćnika u nastavi Centar za odgoj i obrazovanje Ivan Štark Osijek sklopit će pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Na javni poziv se mogu javiti osobe oba spola.

Uz prijavu kandidati su dužni priložiti sljedeće dokumente:

- zamolbu za posao (vlastoručno potpisana)

- životopis (vlastoručno potpisan, s navedenim podacima o iskustvu u radu s djecom s teškoćama -naziv institucije / udruge / tvrtke, te trajanje);

- dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);

-uvjerenje da se protiv kandidata ne vodi kazneni postupak (ne starije od 6 mjeseci)

-dokaz o hrvatskom državljanstvu

-elektronički zapis o podatcima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave ovog javnog poziva)

-dokaz o osposobljenosti za poslove pomoćnika i stručnog komunikacijskog posrednika ukoliko ga kandidat ima;

-ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Osoba koja se poziva na pravo prednosti pri zapošljavanju prema posebnim zakonima, sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ br. 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19 i 84/21) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21) je:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca(ugovor, rješenje, odluka i sl.).

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog Natječaja.

**U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail).** Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.

**Prijave u pisanom obliku s dokazima o ispunjavanju uvjeta iz Natječaja podnose se Centru za odgoj i obrazovanje Ivan Štark Osijek s naznakom „Natječaj za obavljanje poslova pomoćnika u nastavi učenicima s teškoćama u Centru za odgoj i obrazovanje Ivan Štark Osijek“ do 17. listopada 2023. godine preporučeno poštom ili osobno na adresu Centra za odgoj i obrazovanje Ivan Štark Osijek, Drinska 12B.**

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz Natječaja, neće se smatrati kandidatom prijavljenim na Natječaj. Urednom prijavom smatra se prijava koja sadržava sve podatke i priloge navedene u Natječaju.

Natječaj će bit će objavljen 09. listopada 2023. na internet stranici Hrvatskog zavoda za zapošljavanje, oglasnoj ploči i internet stranici Centra za odgoj i obrazovanje Ivan Štark Osijek.

Radni odnos pomoćnika u nastavi zasnovati će se sa Centrom nakon provedenog odabira kandidata.

Izrazi koji se u ovom Natječaju koriste za osobe u muškom rodu neutralni su i jednako se odnose na muške i ženske osobe.

KLASA: 112-04/23-01/12

URBROJ: 2158-127-23-01-01

Osijek, 09. listopada 2023. godine

Ravnateljica

mr. sc. Maja Radoš-Bučma, dipl. defektolog